
Ministru kabineta rīkojums Nr. 603
Rīgā 2025. gada 23. septembrī (prot. Nr. 39 17. §)
Par nekustamā īpašuma Latgales ielā 255C, Ludzā, Ludzas novadā, pirkšanu valsts galvenā autoceļa A12 "Jēkabpils–Rēzekne–Ludza–Krievijas robeža (Terehova)" pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamo īpašumu (nekustamā īpašuma kadastra Nr. 6801 008 0093) – zemes vienību (zemes vienības kadastra apzīmējums 6801 008 0093) 0,0246 ha platībā – Latgales ielā 255C, Ludzā, Ludzas novadā, kas nepieciešams valsts galvenā autoceļa A12 "Jēkabpils–Rēzekne–Ludza–Krievijas robeža (Terehova)" posma 125,140.–129,300. km pārbūves projekta īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma pirkšanu, zaudējumu kompensēšanu un īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2025. gadam paredzētajiem līdzekļiem.

